立成汤伊尹耕莘・得胜令
作者：郑光祖
朝代：元

paragraphs: 呀！你道我战讨善机谋。
(殿头官云)真个是剑呼风雨降，笔走鬼神惊，识尽军机枢要也。
(正末唱)你道我笔下见赢输。
(殿头官云)马到处剪除暴夏。
(正末唱)你道我剪除残暴夏。
(殿头官云)一阵成功，辅天乙位，都于毫邑也。
(正末唱)你道我平扶立帝都。
(殿头官云)论功行赏，图形麟阁。
标入功劳簿，遗芳万年。
美哉伊尹也！(正末唱)这功绩纤需，要将我标入功劳簿。
论谋略荒疏，怎消的凌烟阁上图。
(殿头官云)你众官望阙跪者，听圣人之命；都只为夏履癸不道无仁，发顽狠暴虐黎民。
是处处人心嗟怨，使鸟兽不得安存。
方伯怒起兵征讨，聘伊尹运智行军。
四下里攻围鏖战，仗神机得胜全赢。
收取了州城国邑，散仓粮府库金银。
放履癸鸣条修德，明正典责罚奸人。
今日个论功行赏，赐官爵以励忠臣。
伊尹升太师左相，仲虺升太师右丞，汝方与进阶二品，费昌为天下总兵。
赐重爵身登八位，列簪缨光显门庭。
论功次加官赐赏，一齐的拜谢天恩。